**Ministru kabineta rīkojuma projekta „Grozījums Ministru kabineta 2008.gada 29.aprīļa rīkojumā Nr.241 „Par Koncepciju par Baltijas jūras un Rīgas jūras līča piekrastes joslas ierakstīšanu zemesgrāmatā uz valsts vārda”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Ministru prezidenta 2011.gada 27.oktobra rezolūcija Nr.12/SAN-2088. |
|  2. |  Pašreizējā situācija un problēmas | Ar Ministru kabineta 2008.gada 29.aprīļa rīkojumu Nr.241 „Par Koncepciju par Baltijas jūras un Rīgas jūras līča piekrastes joslas ierakstīšanu zemesgrāmatā uz valsts vārda” (turpmāk – rīkojums Nr.241) tika atbalstīts koncepcijas kopsavilkumā ietvertais II risinājuma C variants, kas paredz Baltijas jūras un Rīgas jūras līča piekrastes joslas ierakstīšanu zemesgrāmatā uz valsts vārda Vides ministrijas personā (piekrastes teritorijas, kas atrodas nacionālo parku teritorijā) un Zemkopības ministrijas personā (piekrastes josla, kas robežojas ar Zemkopības ministrijas mežu zemēm), kā arī uz pašvaldību vārda, piemērojot kamerālo metodi.Tieslietu ministrijai tika uzdots līdz 2008.gada 30.augustam iesniegt noteiktā kārtībā Ministru kabinetā normatīvo aktu, kas nosaka īpašu kārtību Baltijas jūras un Rīgas jūras līča piekrastes joslas ierakstīšanai zemesgrāmatā, izmantojot kamerālo metodi, – nosakot kritērijus, kas jāievēro, izstrādājot robežprojektu, paredzot atsevišķu kārtību attiecībā uz piekrastes joslas uzmērīšanas prasībām, kā arī nosacījumus, ar kādiem iespējams šo nekustamo īpašumu ierakstīt zemesgrāmatā.Kad likumprojekts „Grozījumi Nekustamā īpašuma valsts kadastra likumā” (Nr.1141) pirms otrā lasījuma tika skatīts Saeimas Juridiskajā komisijā 2010.gada 17.martā, Juridiskā komisija neatbalstīja tieslietu ministra iesniegto priekšlikumu Nekustamā īpašuma valsts kadastra likuma 26.panta grozījumam, kurā bija ietvertas ar Baltijas jūras un Rīgas jūras līča piekrastes joslas ierakstīšanu zemesgrāmatā saistītās normas (norma, ka piekrastes ierakstīšanai zemesgrāmatā kadastrālo uzmērīšanu neveic un deleģējums Ministru kabinetam noteikt zemes vienību noteikšanas kārtību – principus, procedūru, kompetences sadalījumu, kā arī procedūrā ietverto finansēšanas kārtību). Tajā pat laikā tika pieļauta iespējamība šīs normas likumprojektā iekļaut, ja Juridiskā komisija atbalstīs likumprojektu „Grozījumi likumā „Par valsts un pašvaldību zemes īpašuma tiesībām un to nostiprināšanu zemesgrāmatās”” (Nr.1170). Likums „Grozījumi Nekustamā īpašuma valsts kadastra likumā” stājās spēkā 2010.gada 21.jūlijā.Likumprojekts „Grozījumi likumā „Par valsts un pašvaldību zemes īpašuma tiesībām un to nostiprināšanu zemesgrāmatās”” 2009.gada 23.aprīlī tika nodots izskatīšanai Saeimas Juridiskajai komisijai un izskatīts komisijas sēdē 2009.gada 5.maijā, kurā, ņemot vērā deputātu jautājumus un to, ka nebija pieaicināta Latvijas Pašvaldību savienība, nolēma jautājuma izskatīšanu atlikt. Tomēr, neskatoties uz Tieslietu ministrijas un Ministru kabineta centieniem, Likumprojekts 9.Saeimā līdz pat tās termiņa beigām 2010.gada 2.novembrī Juridiskajā komisijā netika skatīts atkārtoti, kā arī nākamajā Saeimā netika nodrošināta tā pēctecība. Šis apstāklis liedza ietvert Nekustamā īpašuma valsts kadastra likumā deleģējumu normatīvajam aktam, kas nosaka robežprojekta izstrādes kritērijus ar kamerālās metodes izmantošanu, kā arī nosacījumus ierakstīšanai zemesgrāmatā.Papildus jānorāda, ka Ministru kabinets 2010.gada 19.aprīlī ar rīkojumu Nr.214 *Par Zemes pārvaldības likuma koncepciju* atbalstīja koncepcijas A variantu attiecībā uz valsts un pašvaldību zemes īpašuma tiesību reģistrāciju (koncep­cijas 2.2.5.apakšpunkts), kas paredz Zemes pārvaldības likumā precīzi noteikt, kura likumos minētā valstij vai pašvaldībām piekrītošā zeme nav jāreģistrē zemesgrāmatās, pamatojoties uz Civillikuma 1477. pantā noteikto, ka lietu tiesības, kas pastāv uz likuma pamata, ir spēkā arī bez to ierakstīšanas zemesgrāmatās. Pamatojoties uz minēto Ministru kabineta rīkojumu Vides aizsardzības un reģionālās attīstības ministrija ir izstrādājusi likumprojektu „Zemes pārvaldības likums” (VSS-855), kas izsludināts Valsts sekretāru sanāksmē 2011.gada 4.augustā (prot. Nr.30, 28.§). Tādējādi Ministru kabinets ar rīkojumu Nr.214 ir akceptējis pretēju risinājumu tam, kāds tika atbalstīts ar rīkojumu Nr.241 attiecībā uz piekrastes joslas ierakstīšanu zemesgrāmatā. Ņemot vērā minēto, rīkojuma Nr. 241 3.1. punktā dotā uzdevuma izpilde ir zaudējusi aktualitāti un minētais punkts rīkojumā svītrojams. Izvērtējot spēkā esošo regulējumu, kas ietverts Ministru kabineta 2012.gada 27.marta noteikumos Nr.216 „Administratīvo teritoriju un teritoriālā iedalījuma vienību robežu noteikšanas, kā arī aprakstu sagatavošanas un aktualizēšanas kārtība” (turpmāk – noteikumi Nr.216) un nosaka administratīvo teritoriju un to teritoriālā iedalījuma vienību robežu noteikšanas, kā arī aprakstu sagatavošanas un aktualizēšanas kārtību, var secināt, ka minētajos noteikumos ietvertais regulējums attiecībā uz robežas karšu sagatavošanu, izmantojot kamerālo metodi, atbilst tam, kādu paredzēja koncepcija, pieļaujot gan kartogrāfisku, gan instrumentālu datu ieguvi. Tādējādi, sagatavojot piekrastes pašvaldību administratīvo teritoriju robežu aprakstus, administratīvo teritoriju robežas Baltijas jūras un Rīgas jūras līča piekrastē tiks noteiktas atbilstoši noteikumos Nr.216 ietvertajam regulējumam.  |
|  3. |  Saistītie politikas ietekmes novērtējumi un pētījumi | Nav attiecināms |
|  4. |  Tiesiskā regulējuma mērķis un būtība | Ņemot vērā, ka Saeimas Juridiskā komisija neizskatīja un nevirzīja izskatīšanai pirmajā lasījumā likumprojektu „Grozījumi likumā „Par valsts un pašvaldību zemes īpašuma tiesībām un to nostiprināšanu zemesgrāmatās””, neatbalstīja deleģējuma iekļaušanu Nekustamā īpašuma valsts kadastra likumā, lai īstenotu rīkojuma Nr. 241 3.1.punktā doto uzdevumu, kā arī to, ka Ministru kabinets 2010.gada 19.aprīlī ar rīkojumu Nr.214 *Par Zemes pārvaldības likuma koncepciju* atbalstīja pretēju risinājumu kā noteikts rīkojumā Nr.241, nepieciešams atzīt par aktualitāti zaudējušu un svītrot rīkojuma Nr.241 3.1.apakšpunktā Tieslietu ministrijai doto uzdevumu – līdz 2008.gada 30.augustam iesniegt noteiktā kārtībā Ministru kabinetā normatīvo aktu, kas nosaka īpašu kārtību Baltijas jūras un Rīgas jūras līča piekrastes joslas ierakstīšanai zemesgrāmatā, izmantojot kamerālo metodi, – nosakot kritērijus, kas jāievēro, izstrādājot robežprojektu, paredzot atsevišķu kārtību attiecībā uz piekrastes joslas uzmērīšanas prasībām, kā arī nosacījumus, ar kādiem iespējams šo nekustamo īpašumu ierakstīt zemesgrāmatā. |
|  5. |  Projekta izstrādē iesaistītās institūcijas | Nav attiecināms |
|  6. |  Iemesli, kādēļ netika nodrošināta sabiedrības līdzdalība | Rīkojuma projekts, ar kuru tiek atzīts par aktualitāti zaudējušu un svītrots rīkojuma Nr.241 3.1.apakšpunktā Tieslietu ministrijai dotais uzdevums, sabiedrības intereses neietekmē, bet gan novērš iespējamu valsts pārvades uzdevumu dublēšanu. |
|  7. |  Cita informācija | Nav  |

AnotācijasII, III, IV, V, VI un VII sadaļa – projekts šīs jomas neskar.

Tieslietu ministrs G.Bērziņš

30.05.2012. 10:33

863

Reizina 67046137

Ingrida.Reizina@tm.gov.lv